ai4bharat/Pralekha huggingface dataset:
صدر جمہوریہ کا سکریٹریٹ
صدرجمہوریہ ہندنے ڈیفنس سروسزاسٹاف کالج، ویلنگٹن کے 77ویں اسٹاف کورس کے طالب علم افسران سے خطاب کیا
نئی دہلی،04؍اگست: صدرجمہوریہ ہندجناب رام ناتھ کووند نے آج  کو تمل ناڈو کے ڈیفنس سروسز اسٹاف کالج، ویلنگٹن کے 77ویں اسٹاف کورس کے طالب علم افسران سے خطاب کیا۔
اس موقع پر خطاب کرتے ہوئے،صدرجمہوریہ نے کہا کہ ہمارے ملک کی مسلح افواج ہماری عظیم قوم کی قابل قدر اور اہم ترین سرمایے میں شامل ہیں۔ انہوں نے اپنی انتھک کوششوں اور عظیم قربانیوں کی بدولت ہی اپنے ہم وطنوں کا احترام حاصل کیا ہے۔ انہوں نے جنگ اورامن دونوں کے دوران قوم کے لیے انمول خدمات سرانجام دیں۔ انہوں نے اندرونی اور بیرونی سلامتی کے چیلنجوں اور قدرتی آفات کے وقت میں اپنے فرائض کو لگن اور ہمت کے ساتھ انجام دیا ہے۔
عالمی وباکورونا وائرس  کا ذکر کرتے ہوئے صدر موصوف نے کہا کہ ماضی قریب پوری انسانیت کے لیے مشکلات سے پرُرہا ہے۔ اس وبا نے زندگی کے تمام شعبوں کو متاثر کیا ہے۔ عزت مآب صدر نے مسلح افواج میں اپنی خدمات انجام دے رہے مرد و خواتین کی ستائش کرتے ہوئے کہا کہ انہوں نے ہماری سرحدوں کی صورتحال کو پر امن بنائے رکھنے کے ساتھ ساتھ کووڈ-19 وبائی مرض سےنمٹنے کےلیے شاندار عزم و استقلال اور جرات و جواں مردی کا ثبوت دیا اوراس کا عملی مظاہرہ بھی پیش کیا۔ انہوں نے کہا کہ ان میں سے بیشتر صف اول کے کارکنوں کے شانہ بہ شانہ کھڑے ہیں اور ان کے کاموں میں بڑھ چڑھ کر مدد کر رہے ہیں،بلکہ وہ انہیں میں شامل ہیں،ان تمام طرح کے چیلنجوں سے نمٹ رہے ہیں جو عوام کو پیش آ رہے ہیں۔ پورا ملک ان کےعزم، شراکت اور تعاون کوسراہتا ہے اور ان کا مقروض ہے۔
صدر موصوف نے کہا کہ ہم مشکل وقت سے گزر رہے ہیں جو تبدیلیوں سے بھرا ہوا ہے۔ قومی سلامتی اور دفاع کےتصورات بدل رہے ہیں۔ جیو اسٹریٹجک اور جیو پولیٹیکل مجبوریوں اور بہت سے دوسرے عوامل نے سیکورٹی کا منظر نامہ مزید پیچیدہ بنا دیا ہے۔ کم شدت کے تنازعات، انسداد دہشت گردی اور غیر جنگی تنازعات جیسے مختلف چیلنجز منہ اٹھائے کھڑے رہتے ہیں۔ تمام پہلوؤں کی مکمل تفہیم کی ضرورت ہے۔ ان بدلتے وقتوں میں ہمیں اپنے قومی مفادات کو محفوظ بنانے اور اپنی قومی سلامتی کو یقینی بنانے کے نئے طریقے سوچنے ہوں گے۔ اس کے لیے نئے انداز کی ضرورت ہوگی۔ انہوں نے زور دے کر کہا کہ اسٹاف کورس کے دوران طالب علم افسران کو جامع معلومات فراہم کی جائیں گی تاکہ وہ بدلتی ہوئی صورتحال کو واضح انداز میں سمجھ سکیں۔ انہوں نے کہا کہ مختلف امور کو بڑے کینوس پرسمجھنے کے ساتھ، وہ قومی سلامتی کے شعبوں میں اپنے کردار کا تعین کرسکیں گے۔
عزت مآب صدر نے کہا کہ اکیسویں صدی کا معاشرہ علمی معاشرہ کے طور پر جانا اور سمجھا جاتا ہے۔ علم واقعی اس صدی میں طاقت ہے۔ جس طرح کہا جاتا ہے کہ ہم علمی معیشت کے دور میں ہیں، ہم علمی جنگ کے دور میں بھی ہیں۔ بطور دفاعی پیشہ ور، افسران کو علمی جنگجو ہونا چاہیے۔ انہوں نے اس یقین کا اظہار کیا کہ ڈیفنس سروسز سٹاف کالج میں ان کی پیشہ ورانہ تعلیم انہیں مطلوبہ صلاحیتوں کو برتنے اور اختیار کرنےکے قابل بنائے گی۔ یہ انہیں مستقبل میں بڑے چیلنجز سے نمٹنے کے لیے صحیح ٹول کٹ سے لیس کرے گا۔
صدر موصوف نے کہا کہ مردوں اور خواتین کوموثررہنمابننے اور قائدانہ رول کے لیے ذاتی اور پیشہ ورانہ ڈومینز میں بہترین کارکردگی کا مظاہرہ کرنا ہوگا۔ خود اعتمادی، ہمت و شجاعت، برداشت، عزت و وقار نیز سالمیت، عاجزی، انکساری اورسادگی انہیں ایک شخص کے طور پر مضبوط کرے گی۔ جدید ٹیکنالوجیز، جدید ترین حکمت عملیوں اور ہتھکنڈوں کے بارے میں مسلسل سیکھنا اور تازہ ترین پیش رفت انہیں مستند پیشہ ور بنائے گی۔
وزارت سیاحت
سیاحت کی وزارت نے زیر التوا معاملا ت کے نمٹارے کے لئے خصوصی مہم دوئم کا انعقاد کیا
سیاحت کی وزارت کے ذریعہ عزت مآب وزیر اعظم جناب نریندر مودی کے سووچھ بھارت وژن کے مطابق 2 اکتوبر 2022 سے 31 اکتوبر 2022 تک زیرالتوا معاملات کے نمٹارے کے لئے ایک خصوصی مہم  کا انعقاد کیا گیا۔ یہ صفائی مہم سیاحت کی وزارت کے صدر دفاتر ، علاقائی دفاتر ، پی ایس یوز اور آئی ایچ ایمز میں انجام دی گئی ۔ مہم کی اہم توجہ عوامی شکایات ، پارلیمنٹ کے اراکین کے حوالہ جات کے نمٹارے ، صفائی مہم ،فائلوں کو ہٹانے وغیر ہ پر تھی ۔
مہم کے ابتدائی مرحلے میں افسران کو بیدار کرنے ، مہم کے لئے زمینی سطح کے عہدے داروں کو اکٹھا کرنے ، زیر التوا معاملات کی شناخت اور مہم کے مقامات کو حتمی شکل دینے پر توجہ مرکو ز کی گئی ۔ سیاحت کی وزارت کی جانب سے خصوصی مہم دوئم کے حصے کے طورپر پورے ہندوستان میں کل 112 صفائی مہمات انجام دی گئیں۔ آئی ایچ ایم کے طلبا اور سیاحت کےشعبے کے شراکتدار دفتراور اداروں کے احاطوں کے اندر اور جن گھاگیداری کے تصور کے مطابق سیاحتی مقامات سمیت قرب وجوار کی صاف صفائی کے لئے سووچھتا مہم میں شامل ہوئے ۔ خصوصی مہم دوئم کے بینرس تیار کئے گئے اور انہیں مختلف مقامات پر آویزاں کیا گیا۔ صفائی مہمات کو عوام کے درمیان خصوصی مہم 2.0 کے حوالے سے بیداری پیدا کرنے کے لئے سوشل میڈیا پلیٹ فارم پر بھی اجاگر کیا گیا۔
انتظامی اصلاحات اور عوامی شکایات کے محکمے کی نگرانی میں چلنے والا ایس سی ڈی پی ایم پورٹل پر ہم سے متعلق اہداف اور حصولیابیوں کو اپ لوڈ بھی کیاگیا۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد217کروڑ56لاکھ سے تجاوزکرگئی
12سے14سال کی عمر کےبچوں کو4کروڑ 9لاکھ سے زیادہ پہلا ٹیکہ لگایا جاچکا ہے
بھارت میں سردست 43,994مریض زیر علاج ہیں
گذشتہ 24 گھنٹوں میں4,777نئے معاملات درج کئے گئے
سردست شفایابی کی شرح98.72 فیصد ہے
متاثرہ پائے جانے والے مریضوں کی ہفتہ واری شرح1.63فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کیمجموعی تعداد217کروڑ56 لاکھسے تجاوز کر گئی ہے۔
12سے14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک4کروڑ9 لاکھ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10414991
|
|
دوسری خوراک
|
|
10116876
|
|
احتیاطی خورک
|
|
6979559
|
|
صف اوّل کے کارکنان
|
|
پہلی خوراک
|
|
18436448
|
|
دوسری خوراک
|
|
17713627
|
|
احتیاطی خورک
|
|
13573416
|
|
12 سے 14 سال کی عمر کےنوعمر بچے
|
|
پہلی خوراک
|
|
40940886
|
|
دوسری خوراک
|
|
31531491
|
|
15 سے 18 سال کی عمر کے نوجوان
|
|
پہلی خوراک
|
|
61915598
|
|
دوسری خوراک
|
|
52962331
|
|
18 سے 44 سال کی عمر کے افراد
|
|
پہلی خوراک
|
|
561179893
|
|
دوسری خوراک
|
|
515390777
|
|
احتیاطی خوراک
|
|
90004699
|
|
45 سے 59 سال کی عمر کے افراد
|
|
پہلی خوراک
|
|
204012489
|
|
دوسری خوراک
|
|
196872442
|
|
احتیاطی خوراک
|
|
46572396
|
|
60 سال سے زیادہ عمر کے افراد
|
|
پہلی خوراک
|
|
127655498
|
|
دوسری خوراک
|
|
123079807
|
|
احتیاطی خوراک
|
|
46314718
|
|
احتیاطی خوراک
|
|
20,34,44,788
|
|
میزان
|
|
2,17,56,67,942
سردست ملک بھر میں زیر علاج مریضوں کی تعداد43,994ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا0.10 فیصد ہیں ۔
ملک بھر میں شفایابی کی شرح98.72 فیصد ہوگئی ہے۔ پچھلے 24 گھنٹے میں5,196مریض روبہ صحت ہوئے ہیں۔ اس کے ساتھ ہی اب تک شفایاب ہونے والوں کی مجموعی تعداد4,39,95,610ہوگئی ہے۔
گزشتہ 24 گھنٹے کے دورا ن4,777نئے معاملے درج ہوئے ہیں۔
گذشتہ 24 گھنٹے میں مجموعی طور پر3,02,283کووڈ-19 کے نمونوں کی جانچ کی گئی ۔بھارت میں اب تک مجموعی طور پر89 کروڑ36 لاکھ سے زیادہ نمونوں کی جانچ کی جاچکی ہے۔
ملک بھر میں سردستمتاثرپائے جانےوالےافراد کی ہفتہ وار شرح سردست 1.63 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح1.58فیصد ہے۔
وزارت خزانہ
جزوی قرض گارنٹی اسکیم دوئم میں بڑھتی ہوئی مانگ کو پورا کرنے کے لیے مزید نرم روی کے ساتھ توسیع کی گئی
نئی دہلی،17 اگست ، 2020 / حکومت ہند کی طرف سے اعلان کیے گیے آتم نربھر بھارت ابھیان کے حصے کے طور پر جزوی قرضہ گارنٹی اسکیم 2.0 ، 20.05.2020 کو شروع کی گئی تھی ، جس کا مقصد این بی ایف سی / ایچ ایف سی / ایم ایف آئی کے ذریعے سرکاری شعبے کے بینکوں کی طرف سے جاری ڈبل اے اور اس سے نیچے کے درجے والے بانڈز یا کمرشیل پیپرز کی پورٹ فولیو گارنٹی فراہم کرنا ہے۔ یہ کہا گیا ہے کہ پی سی جی ایس کے تحت 45 ہزار کروڑ روپے کے بانڈز / سی پی کی خریداری کی جائے گی جس میں سے ڈبل اے / ڈبل اے درجے کے بانڈز / سی بی کی خریداری کے لیے 11250 کروڑ رو پے کے مجموعی پورٹ فولیو کا 25 فیصد تھا۔ اس کے علاوہ حکومت نے این بی ایف سی / ایچ ایف سی کی طرف سے جاری کمرشیل پیپر اور نان کنورٹیبل ڈوینچرز کی خریداری کے لیے خصوصی رقم کی اسکیم کا الگ سے اعلان کیا ہے، جس کی میچیورٹی تین مہینے تک ہوگی ، جسے مزید تین مہینے کے عرصے کے لیے توسیع دی جا سکتی ہے، جو 30 ہزار کروڑ روپے سے تجاوز نہ کرتی ہو۔
پی سی جی ایس دوئم کے تحت پی ایس بی نے 28 کمپنیوں کی طرف سے جاری ڈبل اے / ڈبل اے کے بانڈز / سی پی اور 21262 کروڑ روپے کی رقم والے ، 62 کمپنیوں کی طرف سے جاری ڈبل اے سے نچلے درجے کے بانڈز / سی پی خریدنے کی منظوری دی ہے۔ ایس ایل ایس کے تحت 7464 کروڑ روپے کی تجویز کو منظوری دی گئی ہے۔
اسکیم کے تحت پیش رفت کو مد نظر رکھتے ہوئے اور اس حقیقت کو مد نظر رکھتے ہوئے کہ ڈبل اے / ڈبل اے کے درجے والے بانڈز / سی پی کے لیے مقررہ حد تقریباً پوری ہو چکی ہے۔ جبکہ کم تر درجے کے بانڈز / سی پی کے لیے ضرورت اب ختم ہوتی جا رہی ہے۔
یہ امید کی جاتی ہے کہ مندرجہ بالا ترمیم سے بی سی جی ایس دوئم کے تحت بانڈز / سی پی خریدنے میں پی ایس بی کو مزید نرمی فراہم ہو جائے گی۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 4596
(Visitor Counter : 160
وزیراعظم کا دفتر
وزیراعظم کل یو ایس آئی ایس پی ایف کی تیسری سالانہ لیڈرشپ سمٹ میں کلیدی خطبہ پیش کریں گے
نئی دلّی ، 2 ستمبر 2020 / وزیراعظم جناب نریندرمودی 3 ستمبر 2020 کو یو ایس آئی ایس پی ایف کی تیسری سالانہ لیڈر شپ سمٹ میں ویڈیو کانفرنسنگ کے ذریعے خصوصی کلیدی خطبہ پیش کریں گے۔
امریکہ-بھارت اہم شراکت داری فورم  ایک غیرمنافع بخش تنظیم ہے، جو بھارت اور امریکہ کے درمیان شراکت داری کے لیے کام کرتی ہے۔
اس پانچ روزہ سمٹ کا موضوع ‘امریکہ-بھارت نئے چیلنجوں کی تلاش’ ہے اور یہ 31 اگست کو شروع ہوئی تھی۔
اس سمٹ میں عالمی مصنوعات سازی کا ایک مرکز بننے کے لیے بھارت کی صلاحیت، بھارت کی گیس مارکٹ میں مواقع، بھارت میں ایف ڈی آئی راغب کرنے کے لیے بزنس میں آسانی پیدا کرنا، ٹیکنالوجی کے میدان میں مشترکہ مواقع اور چیلنجز، بھارت بحرالکاہل اقتصادی معاملات اور صحت عامہ میں اختراع جیسے مختلف موضوعات پر بات چیت کی گئی۔
اس ورچوئل سمٹ میں مرکزی وزرا اورسینئر افسران نے شرکت کی۔
۔۔۔۔۔۔۔۔۔

U.NO. 5015
(
وزیراعظم کا دفتر
وزیر اعظم 6 اور 7 جنوری کو دہلی میں چیف سکریٹریوں کی دوسری قومی کانفرنس کی صدارت کریں گے
ایم ایس ایم ایز، انفراسٹرکچر اور سرمایہ کاری، کم سے کم تعمیل، خواتین کو بااختیار بنانے، صحت اور غذائیت، مہارت کی ترقی پر مشتمل چھ موضوعات پر بات چیت کی جائے گی
تین خصوصی سیشن منعقد کیے جائیں گے، جن میں وکست بھارت : آخری میل تک پہنچنا، جی ایس ٹی اور عالمی جیو پولیٹیکل چیلنجز اور ہندوستان کا ردعمل
کانفرنس میں چار موضوعات پر فوکسڈ غور و خوض کیا جائے گا ، ان میں ووکل فار لوکل، ملیٹس کا بین الاقوامی سال، جی 20: ریاستوں کا رول اور ابھرتی ہوئی ٹیکنالوجیز شامل ہیں
ہر ایک تھیم کے تحت ریاستوں اور مرکز کے زیر انتظام علاقوں کے بہترین طریقوں کو بھی پیش کیا جائے تاکہ وہ ایک دوسرے سے سیکھ سکیں
ریاستوں اور مرکز کے زیر انتظام علاقوں کے ساتھ اس سے قبل منعقد ہونے والی تین ورچوئل کانفرنسوں کے نتائج بھی اس کانفرنس میں پیش کیے جائیں گے
گزشتہ تین مہینوں میں 150 سے زیادہ میٹنگوں میں مرکز اور ریاستوں/مرکز کے زیر انتظام علاقوں کے درمیان وسیع غور و خوض کے بعد کانفرنس کا ایجنڈا طے کیا گیا
وزیر اعظم جناب نریندر مودی 6 اور 7 جنوری 2023 کو دہلی میں چیف سکریٹریوں کی دوسری قومی کانفرنس کی صدارت کریں گے۔ یہ مرکز اور ریاستی حکومتوں کے درمیان شراکت داری کو مزید فروغ دینے کی طرف ایک اور اہم قدم ہوگا۔ چیف سکریٹریوں کی اس طرح کی پہلی کانفرنس جون 2022 میں دھرم شالہ میں منعقد ہوئی تھی۔
اس سال چیف سکریٹریوں کی قومی کانفرنس دہلی میں 5 سے 7 جنوری 2023 تک منعقد ہوگی۔ تین روزہ کانفرنس میں ریاستوں کے ساتھ شراکت داری میں تیز رفتار اور پائیدار اقتصادی ترقی کے حصول پر توجہ مرکوز کی جائے گی۔ اس میں مرکزی حکومت کے نمائندوں، تمام ریاستوں/مرکز کے زیر انتظام علاقوں کے چیف سکریٹریوں اور دیگر سینئر عہدیداروں اور ڈومین کے ماہرین پر مشتمل 200 سے زائد افراد شرکت کریں گے۔ یہ کانفرنس ترقی اور روزگار کے مواقع پیدا کرنے اور شمولیت والے انسانی فروغ پر زور دینے کے ساتھ ساتھ ایک وکست بھارت کا مقصد حاسل کرنے کے لیے باہمی تعاون کے لئے بنیاد تیار کرے گی۔
نوڈل وزارتوں، نیتی آیوگ، ریاستوں/ مرکز کے زیر انتظام علاقوں اور ڈومین کے ماہرین کے درمیان گزشتہ تین ماہ کے دوران 150 سے زیادہ فزیکل اور ورچوئل مشاورتی میٹنگوں میں وسیع غور و خوض کے بعد کانفرنس کے ایجنڈے کا فیصلہ کیا گیا ہے۔ کانفرنس کے دوران بحث چھ شناخت شدہ موضوعات پر ہو گی۔ ان میں  ایم ایس ایم ایز پر زور؛  انفراسٹرکچر اور سرمایہ کاری؛  کم سے کم تعمیل؛  خواتین کو بااختیار بنانا  صحت اور غذائیت؛  مہارت کی ترقی شامل ہیں۔
تین خصوصی سیشنز بھی منعقد کیے جائیں گے جن میں ،  وکست بھارت ؛  اشیا اور خدمات ٹیکس  کے پانچ سال– اسباق اور تجربات؛ اور  عالمی جغرافیائی سیاسی چیلنجز اور ہندوستان کا ردعمل شامل ہیں۔
اس کے علاوہ، چار موضوعات پر توجہ مرکوز کی جائے گی، جن میں  ووکل فار لوکل؛  ملیٹس کا بین الاقوامی سال؛  جی 20: ریاستوں کا رول اور  ابھرتی ہوئی ٹیکنالوجیز شامل ہیں۔
کانفرنس میں ہر ایک تھیم کے تحت ریاستوں/ مرکز کے زیر انتظام علاقوں کے بہترین طور طریقوں کو بھی پیش کیا جائے گا تاکہ ریاستیں ایک دوسرے سے سیکھ سکیں۔
وزیر اعظم کی ہدایات کے مطابق، مرکزی کانفرنس سے پہلے ریاستوں اور مرکز کے زیر انتظام علاقوں کے ساتھ تین ورچوئل کانفرنسیں بھی منعقد کی گئی تھیں جن کے موضوعات میں  ترقی کی بنیاد کے طور پر اضلاع  سرکلر اکانومی؛  ماڈل مرکز کے زیر انتظام علاقے شامل ہیں۔ ان ورچوئل کانفرنسوں کے نتائج چیف سیکرٹریز کی قومی کانفرنس میں پیش کیے جائیں گے۔
۔۔۔۔۔۔۔۔۔۔۔
ش ح۔ا گ۔ن ا۔
U-115
(
وزارت اطلاعات ونشریات
فلم اینڈ ٹیلی ویژن انسٹی ٹیوٹ آف انڈیا کے پانچ کورسوں کو ایپلائیڈ آرٹس اینڈ کرافٹس زمرے کے تحت منظوری
نئی دلّی ، 14 مئی فلم اینڈ ٹیلی ویژن انسٹی ٹیوٹ آف انڈیا  پونے ،کے پانچ کورسوں کو کامیابی کے ایک سنگ میل کے طور پرنئے تشکیل دیئے گئے زمرے ایپلائیڈ آرٹس اینڈ کرافٹس کے تحت آل انڈیا کونسل فار ٹیکینکل ایجوکیشن یعنی  کی منظوری حاصل ہو گئی ہے ۔اس منظوری کے ساتھ ہی بھارت کا یہ اولین فلم اسکول جو کہ اس زمرے کے تحت تسلیم کیا گیا ملک کا پہلا اور واحد ادارہ ہے ۔
تکنیکی تعلیم کی کل ہند کونسل یعنی آل انڈیا کونسل فار ٹیکنیکل ایجو کیشن کی جانب سے اداروں اور منظور شدہ کورسوں کی جاری کردہ فہرست میں ا فلم اینڈ ٹیلی ویژن انسٹی ٹیوٹ آف انڈیا سمیت دارے ایپلائیڈ آرٹس ، کرافٹس اینڈ ڈیزائن نو تشکیل شدہ زمرے کے تحت پانچ ایک سالہ پوسٹ گریجویٹ سرٹی فکیٹ کورس پیش کر سکتے ہیں ۔
اے آئی سی ٹی کی جانب سے منظور شدہ فلم اینڈ ٹیلی ویژن انسٹی ٹیوٹ کے ان پانچ کورسوں میں سے چار ٹیلی ویژن کے شعبے سے تعلق رکھتے ہیں جن میں  اور ایک کا تعلق فلم کے شعبے سے ہے  ۔
اے آئی سی ٹی ای کی جانب سے تمام پانچ پوسٹ گریجویٹ سرٹی فکیٹ کورسوں کو تسلیم کیا جانا فلم اینڈ ٹیلی ویژن انسٹی ٹیوٹ آف انڈیا کے لئے یہ ایک تاریخی لمحہ ہے ۔ اس کے ساتھ ہی ایف ٹی آئی آئی یہ اعزاز حاصل کرنے والا ملک کا اولین فلم اسکول بن گیا ہے ۔
حالیہ برسوں میں فلم اینڈ ٹیلی ویژن انسٹی ٹیوٹ آف انڈیا کے کورس متعدد قومی ایوارڈ ہی نہیں بلکہ بین الاقوامی اعزاز بھی حاصل کر کے روشنی میں آئے ہیں ۔ اے آئی سی ٹی ای کی منظوری نے ٹی وی کورسوں کی قدر و قیمت میں مزید اضافہ کیا ہے اور انہیں فلم کے شعبے کی مانند پُر کشش بنا دیا ہے ۔ ایف ٹی آئی آئی کے اسکرین رائٹر پہلے ہی تفریح کے شعبے میں اپنا مقام بنائے ہوئے ہیں ۔2019-20 سے نافذ العمل اس منظوری سے رواں سال ٹی وی کورسوں اور فیچر فلم اسکرین پلے رائٹنگ کورسوں میں داخلہ لینے والے طلباءمستفید ہو سکیں گے ۔ یہ معرکہ اتنا ہی اہم ہے جتنا کہ جنوری ، 2017 میں ایسوسی ایشن آف انڈین یونیورسٹیز  کی جانب سے ایف ٹی آئی آئی کے چھ پوسٹ گریجویٹ ڈپلومہ کورسوں کو ماسٹر ڈگری کے مساوی تسلیم کیا جانا تھا ۔ فلم اینڈ ٹیلی ویژن آف انڈیا کی گورننگ کونسل کے چیئر مین جناب برجیندر پال سنگھ نے کہا کہ اس کے ساتھ ہی فلم اینڈ ٹیلی ویژن انسٹی ٹیوٹ آف انڈیا کے تمام 11 کورس یا تو اے آئی یو کی جانب سے تسلیم شدہ ہیں یا پھر اے آئی سی ٹی ای کی جانب سے تسلیم شدہ ہیں۔
U . 2106
(Visitor Counter : 76
صدر جمہوریہ کا سکریٹریٹ
صدر جمہوریہ ہند نے ہندوستانی چارٹرڈ اکاؤنٹینٹس تنظیم کے پلیٹینم جبلی اجلاسوں کا افتتاح کیا، کہا جی ایس ٹی نے ہندوستان کو زیادہ ٹیکس ادا کرنے والا سماج بنا دیا ہے
نئیدہلی۔یکم جولائی ، 2018؛ صدر جمہوریہ ہند جناب رام ناتھ کووند نے آج  نئی دلی میں ہندوستانی چارٹرڈ اکاؤنٹینٹس کی تنظیم  کے پلیٹینم جبلی اجلاسوں کا افتتاح کیا۔
اس موقع پر بولتے ہوئے، عزت مآب صدر جمہوریہ نے کہا کہ ایک مناسب ٹیکس نظام کی تعمیل کے لیے حکومت کو آمدنی فراہم کرنے سے کہیں زیادہ ہے۔ یہ اسی سماجی معاہدے کا ایک حصہ جو ہمارے آئین کو مضبوط بناتا ہے۔انہوں نے کہا کہ اس آئین کے تحت ہم نے خود کو کچھ حق دیئے ہیں، ساتھ ہی کچھ ذمہ داریاں بھی دی ہیں۔ یہ ہم میں سے سبھی کی ذمہ داری ہے کہ ہم اس سماج میں تعاون کریں، جو ہم ساجھا کرتے ہیں اور اس ملک میں تعاون دیں جس کے ہم حصہ ہیں۔
عزت مآب صدر جمہوریہ نے کہا کہ چارٹرڈ اکاؤنٹینٹوں کا ایسی ثقافت کو آگے بڑھانے میں ایک اہم رول ہے۔ وہ ٹیکس دہندگان اور ٹیکس کے نظام کے لیے سہولت مہیا کرنے والے بھی ہیں اور سماجی اعتماد کے پاسبان بھی ہیں۔
عزت مآب صدر جمہوریہ نے کہا کہ اس طرح کی شفافیت تمام ٹیکس دہندگان اور ٹیکس اور مالی پیشہ ورانہ افراد کی صرف قانونی ذمہ داری ہی نہیں ہے بلکہ اس میں اخلاقیات کا بھی ایک حصہ جڑا ہوا ہے۔
یہ بتاتے ہوئے کہ آج جی ایس ٹی کے عمل کی پہلی سالگرہ ہے، عزت مآب صدر نے کہا کہ جی ایس ٹی نے ہمیں کئی اہداف کو حاصل کرنے میں تعاون کیا ہے۔ اس نے ملک بھر میں رجسٹریشن، محصول کی ادائیگی، ریٹرن فائل کرنے اور ٹیکس کے ریفنڈ کے لیے ایک عام پلیٹ فارم کے قیام کے ذریعے تجارت کرنے کی آسانی میں اضافہ کیا ہے۔
عزت مآب صدر جمہوریہ نے سبھی شہریوں اور شراکت داروں کو جی ایس ٹی کی کامیابی کے لیے مبارک باد پیش کی۔ انہوں نے کہا کہ جی ایس ٹی کا نافذ ہونا اقتصادیات کو رسمی جامہ پہنانے ، قانون کی حکمرانی ، مالیاتی اور تجارتی سودوں میں شفافیت کو بڑھاوا دینے اور ہندوستان کو ایک زیادہ ٹیکس ادا کرنے والا سماج بنانے کی سمت میں گزشتہ کئی سالوں سے کی جا رہی کوششوں کا نتیجہ ہے۔
صدر جمہوریہ ہند نے آئی سی اے آئی سے ہمارے نوجوانوں، خاص طور سے، خواتین کے درمیان مالیاتی بیداری کو بڑھاوا دینے کی اپیل کی۔ انہوں نے کہا کہ اس سے ہمیں ایک خوشحال اور زیادہ منصفانہ سماج بنانے میں مدد ملے گی۔
۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض۔ م ج۔ ت ح(
U-3405,
(Visitor Counter : 69
سائنس اور ٹیکنالوجی کی وزارت
سائنس اور ٹکنالوجی کے مرکزی وزیر ڈاکٹر جتیندر سنگھ نے گوا میں سی ای ایم 14/ایم آئی 8 میٹنگ کے دوران ٹیکنالوجی شوکیس کا دورہ کیا اورکاربن کے کم اخراج کی معیشت کے ہدف کے متعدد اقدامات کا آغاز کیا
مرکزی وزیر مملکت  سائنس اور ٹیکنالوجی؛ پی ایم او، عملہ، عوامی شکایات، پنشن، جوہری توانائی اور خلا ء کے وزیر مملکت ڈاکٹر جتیندر سنگھ نے گوا کے شیاما پرساد مکھرجی انڈور اسٹیڈیم میں ٹیکنالوجی شوکیس کا دورہ کیا جو جی 20 انرجی ٹرانزیشن منسٹریل میٹنگ  کے زیراہتمام 8ویں سی ای  مشن انوویشن  اور 14 ویں کلین انرجی منسٹیریل کے تحت 19 سے 22 جولائی 2023 کے دوران منعقد ہوئی ۔
انہوں نے نمائش میں شعبہ سائنس اور ٹیکنالوجی  کے مختلف آر اینڈ ڈی مراکز کے شرکاء سے بات چیت کی۔
ٹیکنالوجی شوکیس کا اہتمام تین حصوں کے تحت کیا گیا تھا - گاڑی اور چارجنگ، انفراسٹرکچر شوکیس ، مشن انوویشن اور کلین ٹیک اسٹارٹ اپ ۔ اس نے مختلف شعبوں میں ہندوستان کی جدید ترقی، نئی اور ابھرتی ہوئی ٹیکنالوجیز کو نمایاں کیا اور صاف توانائی میں ایک منفرد تجربہ فراہم کیا، اور ڈی ایس ٹی نے پورے ملک میں پھیلے اپنے تحقیق و ترقی کے مراکز اور اداروں کے ذریعہ ٹیکنالوجیز اور اختراعات کی نمائش کی۔ شوکیس کلین انرجی منسٹریل اور مشن انوویشن میٹنگز کا ایک اہم عنصر تھا۔
ڈاکٹر سنگھ نے وزارتی میٹنگ کے دن، صاف توانائی کو تیز رفتاری سے چلانے کے لیے کئی فنڈنگ کے مواقع اور گرانٹس کا بھی اعلان کیا۔ ان میں مشن انوویشن 2.0 کے تحت کاربن کیپچر یوٹیلائزیشن اور اسٹوریج کے شعبے میں آر ڈی اینڈ ڈی کے لیے فنڈنگ مواقع کا اعلان 2023 شامل ہے تاکہ کاربن کیپچر، علیحدگی، اسٹوریج، اور سی او 2 کے اضافی علاقے میں ترقی پذیر ٹیکنالوجیز کی شناخت اور ترجیح دینے کے لیے ممبر ایم آئی ممالک کے ساتھ مشترکہ تحقیق اور ترقی کی جا سکے۔
اس کے علاوہ، انہوں نے کلین انرجی اسٹوریج اینڈ گرین ہائیڈروجن کے شعبے کے تحت نیشنل چیلنج جیتنے والوں/ گرانٹیز کو حوالہ جات کی تختیاں پیش کرنے کے ساتھ ساتھ اعلیٰ کارکردگی والے پی وی سیلز اور ماڈیولز پر چار نیشنل چیلنج گرانٹ پروجیکٹس کے فاتحین کو بھی مبارکباد دی۔
سی ای ایم 14/ایم آئی 8 مشترکہ وزارتی اجلاس سے خطاب کرتے ہوئے ہندوستان کی کوششوں کی وضاحت کرتے ہوئے، ڈاکٹر سنگھ نے کہا "ہائیڈروجن کے لیے، ہم چھوٹے پیمانے پر ہائیڈروجن ویلی شروع کرنے اور چار ہند-ڈینش پروجیکٹ شروع کرنے کے اعلی درجے کے مرحلے میں ہیں۔ اس کے علاوہ ، ہم سبز توانائی سے چلنے والے مستقبل کے مشن کی طرف موثر سولر سیلز بنانے کے لیے چیمپیئن ڈیوائسز کی فیبریکیشن کے چار پروجیکٹ بھی شروع کررہے ہیں۔ نئے لو کاربن جیٹ ایندھن کو تیار کرنے کے لیے سات آر اینڈ ڈی منصوبوں کی بھی حمایت کی جائے گی اور 250 کلوگرام فی دن کے پائلٹ پلانٹ پیمانے پر ایک دیسی جی 2 ایتھنول ٹیکنالوجی تیار کی گئی ہےاور اس کا مظاہرہ کیا جائے گا۔
مرکزی وزیر نے مشن انوویشن ٹکنالوجی کمپنڈیم بھی لانچ کیا، جو کہ ڈی ایس ٹی کے تعاون سے تیار کی گئی ٹیکنالوجیز کا ایک مجموعہ ہے جس میں سی سی یو ایس ، ہائیڈروجن، اسمارٹ گرڈز، توانائی کی کارکردگی کی تعمیر، آف گرڈ وغیرہ کے شعبے میں ملک کو کم کاربن معیشت کی طرف منتقلی میں مدد فراہم کی گئی ہے۔
صدر جمہوریہ کا سکریٹریٹ
صدر جمہوریہ ہند نے سردار ولبھ بھائی پٹیل کو ، اُن کے یوم پیدائش پر خراج عقیدت پیش کیا
صدر جمہوریہ ہند محترمہ دروپدی مرمو نے آج  راشٹرپتی بھون میں، اُن کے یوم پیدائش پر خراج عقیدت پیش کیا۔ صدر جمہوریہ اور راشٹرپتی بھون کے افسران نے سردار ولبھ بھائی پٹیل کی تصویر کے سامنے گلہائے عقیدت نذر کئے۔
صدر جمہوریہ ہند نے آج صبح سردار ولبھ بھائی پٹیل کو خراج عقیدت پیش کرنے کے لئے نئی دہلی میں واقع سردار پٹیل چوک کا دورہ کیا۔
۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-12034
(Visitor Counter : 115
کامرس اور صنعت کی وزارتہ
مہاراشٹر میں کولڈ اسٹوریج اورگوداموں کے بنیادی ڈھانچے کی سہولیات
نئیدہلی04 جولائی ۔کامرس وصنعت کے مرکزی وزیرجناب پیوش گوئل نے لوک سبھا میں ایک سوال کے تحریری جواب میں بتایا کہ سرکار نے مہاراشٹر سمیت پورے میں کولڈ اسٹوریج اور گوداموں کے بنیادی ڈھانچے کے استحکا م کے لئے متعدد اسکیمیں شروع کی ہیں۔
فوڈ پراسیسنگ کی صنعتوںکی وزارت پردھان منتری کسان سمپدا یوجنا کے ایک اہم عنصر کی حیثیت سے اسکیم فار انٹوگریٹڈ کولڈ چین اینڈ ویلیوایڈیشن انفراسٹکچر پر عمل آوری کررہی ہے ،جس کا مقصد فصل کی کٹائی کے بعد ہونے والے نقصانات اور غیر زراعتی پیداوار میں ہونے والے نقصانات کی تلافی ہوسکے اورکسانوں کو ان کی فصل کی معقول قیمت فراہم کرانا ہے ۔اس اسکیم کے تحت مہاراشٹر کے لئے 67 پروجییکٹ کو منظوری دی جاچکی ہے ، جن میں سے 33پروجیکٹ مکمل ہوچکے ہیں اور 34 پروجیکٹ پر کام جاری ہے ۔ان پروجیکٹس کے لئے 481.64 کروڑروپے کی منظوری دی گئی ہے۔ جس میں سے 277.11 کروڑ روپے کی رقم جاری بھی کی جاچکی ہے ۔
ڈپارٹمنٹ آف ایگری کلچر کوآپریشن اینڈ فارمر ویلفئیر ملک میں مشن فار انٹگریٹڈ ڈیولپمنٹ آف ہارٹی کلچر  کے مشن پر کام کررہی ہے ۔اس مشن پر مہاراشٹر سمیت ملک کی متعدد ریاستوں میں کام جاری ہے ۔ جس کے تحت فصل کی کٹائی کے بعد کے انتظامات  کے قیام کے لئے مالی امداد فراہم کرائی جات ہے۔اس پی ایچ ایم انتظام میں کولڈ اسٹوریح کا قیام بھی شامل ہے ۔ مہاراشٹر میں سال
15-2014 میں قیام کے بعدسے اب تک 21 کولڈ اسٹوریجوںکی تعمیر اور قیام کے لئے 2123.50 لاکھ روپے کی منظوری دی جاچکی ہے۔
فوڈ کارپوریشن آف انڈیا  میں شمالی مہاراشٹر میں 28 جون 2019 کو دستیاب اعداد وشمار کے مطابق عوامی نظام تقسیم کے لئے 451703 میٹرک ٹن اناج جمع کرنے کی صلاحیت موجود ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-2828
(Visitor Counter : 32
سٹرک ٹرانسپورٹ اور شاہراہوں کی وزارت
جناب نتن گڈکری کا کہنا ہے کہ ناگالینڈ میں 25 کلومیٹر 2 لین والے ہائی وے کی ترقی، شمال مشرقی خطے میں پڑوسی ریاستوں کے ساتھ رابطے کو مضبوط بنانے کے لیے کی جا رہی ہے
سڑک نقل وحمل اور شاہراہوں کے مرکزی وزیر جناب نتن گڈکری نے ناگالینڈ میں کہا کہ ہم فی الحال پیکیج-3 کے حصے کے طور پر، چکاباما سے لے کر زونہیبوتو تک محیط، 25 کلومیٹر 2 لین والے ہائی وے کو پوری تندہی کے ساتھ تیار کر رہے ہیں۔
ٹویٹس کی ایک سیریز میں، وزیر موصوف نے بتایا کہ اس پروجیکٹ کا بنیادی مقصد، شمال مشرقی خطے میں پڑوسی ریاستوں کے ساتھ رابطے کو مضبوط بنانا ہے، جو تمام مسافروں کے لیے موثر، پائیدار اور اقتصادی نقل و حمل کے اختیارات پیش کرتا ہے۔
جناب گڈکری نے کہا کہ وزیر اعظم کی قیادت میں، ہم شمال مشرقی خطہ میں اعلیٰ درجے کی شاہراہوں کے بنیادی ڈھانچے کی فراہمی کے لیے پرعزم ہیں، اس طرح اس کی اقتصادی ترقی کو متحرک کیا جا رہا ہے۔